ഇത് സാൾട്ട് ആന്റ് പെപ്പർ എന്ന ആഷിഖ് അബുവിന്റെ മലയാള സിനിമയല്ല . യഥാർത്ഥ ജീവിതത്തെ കുറിച്ചാണ് പറയുന്നത് . ഒരു ദോശയ്ക്ക് ഒരാളുടെ ജീവിതത്തിൽ ഇത്രയും സ്വാധീനം ചെലുത്താൻ കഴിയുമോ ? ജയറാം ബനാൻ , ഉഡുപ്പിയിൽ ഒരു ബസ്ഡ്രൈവറുടെ മകനായാണ് ജനനം . കുട്ടിക്കാലത്തെ എന്തോ പിണക്കത്തിന്റെ പേരിൽ വീടു വിട്ടിറങ്ങി ബോംബെയിലെത്തി . ഒന്നും കൈയ്യിൽ കരുതാതെ അന്ന് നാടുവിട്ട പയ്യൻ ഇന്ന് രാജ്യം മുഴുവൻ ശാഖകളുള്ള സാഗർ രത്ന എന്ന റസ്റ്റോറന്റിന്റെ അധിപനാണ് . നാടുവിട്ട് ആദ്യം ചെന്നുപെട്ടിടത്ത് വിളമ്പുകാരനായി ജോലി നോക്കി . പിന്നീട് വ്യവസായം തുടങ്ങാം എന്ന ചിന്തയിൽ 1986ൽ ചെറിയ കാന്റീൻ പോലൊരു കടതുടങ്ങി . അതിന് സാഗർ എന്ന് പേരിട്ടു . ദില്ലിയിലെ ബട്ടർ ചിക്കൻ രൂചിയുമായി വന്നവർക്ക് ബനാൻ തന്റെ തെക്കൻരാജ്യത്തിന്റെ രീതിയുള്ള ദോശകൾ വിളമ്പി . വൈകാതെ ബാനൻ 2001ൽ സാഗറിന്റെ മറ്റ് ശാഖകളും തുറന്നു . ഇന്ന് പത്തോളം ശാഖകളായി സാഗർ രത്ന റസ്റ്റോറന്റ് പടർന്ന് പന്തലിച്ച് നിൽക്കുന്നു . ഇപ്പോൾ സാഗർ റെസ്റ്റോറന്റിന് പാർട്നർമാരും ഏറെയാണ് . ഫ്രഞ്ച്കാരും അതിൽപ്പെടുന്നു . അടുത്ത അഞ്ച് വർഷത്തിനഉള്ളൽ ഇപ്പോളുള്ളതിന്റെ ഇരട്ടി ശാഖകൾ തുറക്കാനാണ് സാഗർ രത്ന റസ്റ്റോറന്റിന്റെ ലക്ഷ്യമെന്ന് ജയറാം ബനാൻ പറയുന്നു .